באליפות ישראל בריצת 10,000 מטר שנערכה במאי 2013 סיים עלמיה במקום רביעי בשיא אישי חדש של 29:10.29 דקות. חודשיים לאחר מכן, באליפות ישראל באתלטיקה שנערכה ביולי הוא זכה במדליית זהב בריצת 5000 מטר בשיא אישי חדש של 14:00.19 דקות. חמישה ימים לאחר מכן, במסגרת גראנד פרי ירושלים הוא קבע בריצת 3000 מטר, שיא אישי חדש של 8:11.07 דקות שיפור של יותר מ-16 שניות לשיאו, תוצאת השנה בישראל. שבועיים לאחר מכן, הוא זכה במדליית כסף במכביה התשע-עשרה בריצת 5000 מטר בתוצאה של 14:14.73 דקות, אחרי בריהון וובה מישראל (14:13.81 דקות).